钦定古今图书集成/明伦汇编/氏族典/第452卷 > 范辂
## 钦定古今图书集成/明伦汇编/氏族典/第452卷 > 范辂

按《明外史范辂传》：“辂字以载，桂阳人。正德六年进士，
授行人，除南京御史，命清军江西。宁王宸濠宠伶人
秦荣，僭拟如王居，辂劾治之。又极论镇守太监毕真
罪。宸濠乃怨辂，而真衔次骨，摭他事诬之，遂逮下诏
狱，谪龙泉宣抚司经历。未几，宸濠反，真谋逆诛。御史
谢源、伍希儒等交章请召辂。世宗初，复故官，俄迁福”
建佥事，转江西副使。嘉靖初，致仕归。用胡世宁荐，起
密云兵备副使，历江西、福建左、右布政使。卒官。